b"\n_START_ARTICLE_\nHetinj\n_START_PARAGRAPH_\nHetinj, Etinj, Hetin ili Jetin (ma\xc4\x91. Hossz\xc3\xbahet\xc3\xa9ny, nje. Hetting) je selo u ju\xc5\xbenoj Ma\xc4\x91arskoj._NEWLINE_Zauzima povr\xc5\xa1inu od 45,27 km \xc4\x8detvornih.\n_START_SECTION_\nPovijest\n_START_PARAGRAPH_\nUdolina u kojoj se nalazi Hetinj je imala stanovnike jo\xc5\xa1 u kamenom dobu._NEWLINE_1942. je Hetinju pripojeno selo Senasluv, a 1978. selo Kis\xc3\xbajb\xc3\xa1nya.\n_START_SECTION_\nZemljopisni polo\xc5\xbeaj\n_START_PARAGRAPH_\nNalazi se jugoisto\xc4\x8dnim obroncima gore Me\xc4\x8deka (ma\xc4\x91. Mecsek), na 46\xc2\xb09' sjeverne zemljopisne \xc5\xa1irine i 18\xc2\xb021' isto\xc4\x8dne zemljopisne du\xc5\xbeine, 18 km sjeveroisto\xc4\x8dno od Pe\xc4\x8duha, na 252 m nadmorske visine, u udolini podno Zenke, najvi\xc5\xa1eg vrha gorja Me\xc4\x8dek i vrha imena H\xc3\xa1rmashegy.\n_START_SECTION_\nUpravna organizacija\n_START_PARAGRAPH_\nUpravno pripada komlovskoj mikroregiji u Baranjskoj \xc5\xbeupaniji. Po\xc5\xa1tanski broj je 7694._NEWLINE_Hetinju upravno pripadaju i dva susjedna seoca: 4 km udaljeni u brdu Senasluv (ma\xc4\x91. P\xc3\xbcsp\xc3\xb6kszentl\xc3\xa1szl\xc3\xb3) i Kis\xc3\xbajb\xc3\xa1nya (nje. Neuglash\xc3\xbctte).\n_START_SECTION_\nKultura\n_START_PARAGRAPH_\nTurizam. Jedno od glavnih turisti\xc4\x8dkih odredi\xc5\xa1ta je arboretum i biskupova pala\xc4\x8da u Senasluvu (ma\xc4\x91. P\xc3\xbcsp\xc3\xb6kszentl\xc3\xa1szl\xc3\xb3).\n_START_SECTION_\nPromet\n_START_PARAGRAPH_\n1 km ju\xc5\xbeno od Hetinja prolazi \xc5\xbeeljezni\xc4\x8dka pruga Pe\xc4\x8duh \xe2\x80\x93 Bacik, a od Hirda ide odvojak za Hetinj. \xc5\xbdeljezni\xc4\x8dka postaja Hetinj se nalazi 1 km ju\xc5\xbeno od sela.\n_START_SECTION_\nStanovni\xc5\xa1tvo\n_START_PARAGRAPH_\nU Hetinju \xc5\xbeivi 3360 stanovnika (2005.). Ma\xc4\x91ari su ve\xc4\x87ina. Nijemci \xc4\x8dine 3,6% stanovni\xc5\xa1tva, Romi \xc4\x8dine 3,2%. Nijemci i Romi i imaju manjinsku samoupravu. Blizu 75% stanovnika su rimokatolici, 1% je luterana, 4% je kalvinista, nekoliko pripadnika \xc5\xbeidovske vjere te ostali.\n_START_SECTION_\nNATO-ov radar\n_START_PARAGRAPH_\n2000-ih je ma\xc4\x91arska vlada htjela postaviti NATOvu radarsku postaju na vrhu Zengu, no plan je nai\xc5\xa1ao na \xc5\xbeestoki otpor stanovnika Hetinja i obli\xc5\xbenjeg Pe\xc4\x8dvara, kao i ekolo\xc5\xa1kih skupina uklju\xc4\x8duju\xc4\x87i i Greenpeace."